Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), 29. člena Zakona o lokalni samoupravi (Uradni list RS, št. 94/07 – Uradno prečiščeno besedilo 2, 76/08, 79/09, 51/10, 40/12 – ZUJF in 14/15 - ZUUJFO) in \_\_\_\_\_\_. člena Statuta občine Vitanje(Uradne objave, št. \_\_\_\_\_) je Občinski svet občine Vitanjena seji dne \_\_\_\_\_\_\_\_\_\_\_\_\_ 2018 sprejel naslednji

**ODLOK**

**O TURISTIČNI IN POMOCIJSKI TAKSI V OBČINI VITANJE**

1. **SPLOŠNE DOLOČBE**
2. člen

(vsebina)

1. Odlok o turistični in promocijski taksi v občini **VITANJE** (v nadaljevanju: odlok) določa:

* zavezance za plačilo, oprostitve ter višino turistične in promocijske takse,
* način plačevanja turistične in promocijske takse,
* način vodenja evidence turistične in promocijske takse,
* nadzor in kazenske določbe.

1. Odlok velja na turističnem območju, ki geografsko zaokrožuje območje občine **VITANJE**.
2. člen

(pristojnost)

Pristojnosti posameznih občinskih organov pri izvajanju določil tega odloka in določil ZSRT -1 , določi župan s sklepom.

1. člen

(uporaba izrazov)

V odloku uporabljeni izrazi v slovnični obliki za moški spol se uporabljajo kot nevtralni in veljajo enakovredno za oba spola.

1. **ZAVEZANCI ZA PLAČILO, OPROSTITVE TER VIŠINA TURISTIČNE IN PROMOCIJSKE TAKSE**
2. člen

(zavezanci)

Zavezanci za plačilo turistične takse so državljani Republike Slovenije in tujci, ki prenočujejo v nastanitvenem obratu, ki jih opredeljuje Zakon o spodbujanju razvoja turizma.

1. člen

(višina turistične takse)

1. Turistična taksa za prenočitev na osebo na dan znaša 1,60 eurov, na osnovi slednje znaša promocijska taksa 0,40 eurov, skupna višina obeh taks znaša 2,00 eurov na osebo na dan.
2. V primeru, ko je zavezanec za plačilo turistične takse upravičen do plačila turistične takse v višini 50 odstotkov, le-ta znaša 0,80 eurov za prenočitev na osebo na dan, na osnovi slednje znaša promocijska taksa 0,20 eurov, skupna višina obeh taks znaša 1,00 eurov na osebo na dan.
3. **NAČIN PLAČEVANJA TURISTIČNE TAKSE**
4. člen

(plačilo turistične in promocijske takse)

Turistično in promocijsko takso iz prvega in drugega odstavka 5. člena tega odloka zavezanci iz prve alineje 4. člena tega odloka nakažejo na poseben račun občine VITANJE, ki je objavljen na spletnih straneh občine, do 25. dne v mesecu za pretekli mesec.

1. **VODENJE EVIDECE TURISTIČNE IN PROMOCIJSKE TAKSE**
2. člen

(evidenca turistične takse)

1. Pravne osebe javnega in zasebnega prava, samostojni podjetniki posamezniki, sobodajalci in kmetje, ki sprejemajo turiste na prenočevanje morajo voditi evidenco o turistični taksi, ki se lahko vodi na podlagi knjige gostov, ki jo vodijo po zakonu, ki ureja prijavo prebivališča.
2. Evidenca turistične takse poleg podatkov iz knjige gostov vsebuje še:

* podatek o številu prenočitev posameznega gosta,
* skupno vsoto pobrane turistične takse za posameznega gosta;
* skupno vsoto pobrane promocijske takse za posameznega gosta;
* če je oseba oproščena plačila celotne ali dela turistične takse, mora biti v evidenci vpisan razlog oprostitve.

1. Podatki v evidenci turistične takse se hranijo enako obdobje kot knjiga gostov. Hranijo se lahko v fizični ali elektronski obliki.
2. Podatki o evidenci turistične takse morajo biti za vsakega posameznega gosta izpolnjeni najkasneje zadnji dan njegovega prenočevanja.
3. Osebe iz prvega odstavka tega člena evidenco turistične takse vodijo elektronsko ali ročno.
4. **NADZOR IN KAZENSKE DOLOČBE**
5. člen

(nadzor)

1. Medobčinski inšpektorat in redarstvo, kot občinski inšpekcijski organ, je pristojen za nadzor nad izvajanjem tega odloka.
2. Če pristojni inšpektor pri opravljanju nalog inšpekcijskega nadzora ugotovi, da so kršena določila tega odloka, odredi, da se nepravilnosti, ki jih ugotovi, odpravijo v roku, ki ga določi, odredi pa lahko tudi druge ukrepe, ki so potrebni za odpravo nepravilnosti.
3. člen

(kazenske določbe)

1. Z globo 2.000 eurov se kaznuje pravna oseba, ki ne vodi evidence turistične takse skladno s 7. členom tega odloka.
2. Z globo 500 eurov se za prekršek iz prvega odstavka tega člena kaznuje samostojni podjetnik posameznik ali posameznik, ki samostojno opravlja dejavnost.
3. Z globo 400 eurov se za prekršek iz prvega odstavka tega člana kaznuje odgovorna oseba pravne osebe.
4. Z globo 300 eurov se za prekršek iz prvega odstavka tega člena kaznuje fizična oseba, sobodajalec in kmet, ki prejema turiste na prenočevanje.
5. **PREHODNE IN KONČNE DOLOČBE**
6. člen

(prenehanje veljavnosti predpisov)

1. Z dnem uveljavitve tega odloka preneha veljati Odlok o turistični taksi Občine Vitanje (Uradni list, št. 39/07).
2. člen

(uveljavitev nove turistične takse)

1. Do 31. 12. 2018 se zaračunava turistično takso za prenočevanje, kot jo opredeljuje Odlok o turistični taksi Občine Vitanje (Uradne list, št. 39/07), od 1. 1. 2019 dalje pa se za višino turistične takse uporablja določila tega odloka, vključno s predpisano promocijsko takso.
2. člen

(začetek veljavnosti)

Ta odlok začne veljati petnajsti dan po objavi v Uradnem glasilu slovenskih občin.

Številka:

Datum:

OBČINA VITANJE

Župan, Mirko Polutnik